EL
16.6.2022
Επίσημη Εφημερίδα της Ευρωπαϊκής Ένωσης
C 233/31
Επεξηγηματικές Σημειώσεις της Συνδυασμένης Ονοματολογίας της Ευρωπαϊκής Ένωσης (2022/C 233/08)
Δυνάμει του άρθρου 9 παράγραφος 1 στοιχείο α) του κανονισμού (ΕΟΚ) αριθ.
2658/87 του Συμβουλίου (1), οι Επεξηγηματικές Σημειώσεις της Συνδυασμένης Ονοματολογίας της Ευρωπαϊκής Ένωσης (2) τροποποιούνται ως εξής: Στη σελίδα 405, παρεμβάλλεται η ακόλουθη επεξηγηματική σημείωση: «9405 31 00 και
Αλυσίδες φωτισμού των τύπων που χρησιμοποιούνται για τα χριστουγεννιάτικα δέντρα
9405 39 00 Στις διακρίσεις αυτές υπάγονται οι αλυσίδες φωτισμού των τύπων που χρησιμοποιούνται για τα χριστουγεννιάτικα δένδρα.
Τα αντικειμενικά χαρακτηριστικά των ειδών αυτών, όπως το μήκος της αλυσίδας, ο τύπος των φώτων, η απόσταση μεταξύ των λαμπτήρων, η μορφή των “λαμπτήρων” (συνήθεις ή συνδεδεμένοι με την περίοδο των Χριστουγέννων), ο εύκολος χειρισμός τους για τοποθέτηση στο χριστουγεννιάτικο δέντρο, δείχνουν ότι προορίζονται να χρησιμοποιηθούν κυρίως/ιδίως για τη διακόσμηση χριστουγεννιάτικου δέντρου με φωτισμό.
Οι “λαμπτήρες” που συνδέονται με τα Χριστούγεννα μπορούν να έχουν τη μορφή νιφάδων χιονιού, αστεριών ή σταλακτιτών ή άλλων εικόνων της χειμερινής περιόδου· δεν απαιτείται σύνδεση βασιζόμενη σε μακρόχρονες παραδόσεις.
Παραδείγματα προϊόντων που πρέπει να καταταγούν στις διακρίσεις 9405 31 00 και 9405 39 00 ως “αλυσίδες φωτισμού των τύπων που χρησιμοποιούνται για τα χριστουγεννιάτικα δέντρα”:
Δίχτυ φωτός αποτελούμενο από ηλεκτρικά καλώδια σκούρου πράσινου χρώματος με ενσωματωμένους 160 διαφανείς μίνι λαμπτήρες πυράκτωσης (1,5 V/0,5 W), ενωμένα μεταξύ τους ώστε να σχηματίζουν δίχτυ διαστάσεων 320 × 150 cm.
Το μέγεθος του διχτυού τού επιτρέπει να τοποθετείται εύκολα πάνω από χριστουγεννιάτικο δένδρο.
Το χρώμα των καλωδίων και οι μεμονωμένοι βρόχοι διαστάσεων 19 × 19 cm, οι οποίοι επιτρέπουν στο δίχτυ να τραβιέται προς τα μέσα, πάνω από τα εξωτερικά άκρα των κλαδιών, διασφαλίζουν ότι ενόσω είναι αναμμένοι οι λαμπτήρες, τα καλώδια και οι λαμπτήρες είναι κρυμμένοι, ενώ λάμπουν τα φώτα προς τα έξω δημιουργώντας ομοιόμορφο διακοσμητικό εφέ.
Αλυσίδα φωτισμού μήκους 55 m που αποτελείται από ηλεκτρικό καλώδιο με ενσωματωμένους 240 μίνι λαμπτήρες πυράκτωσης (2,5 V/0,25W).
Η απόσταση μεταξύ των λαμπτήρων είναι 21 cm.
Η αλυσίδα φωτισμού προορίζεται τόσο για εξωτερική όσο και για εξωτερική χρήση.
(1) Κανονισμός (ΕΟΚ) αριθ.
2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
(2) ΕΕ C 119 της 29.3.2019, σ.
1.